open-index/open-wikipedia-markdown huggingface dataset:
La noche es para mí

**La noche es para mí** () on espanjalaisen poplaulajan Sorayan kappale hänen neljänneltä studioalbumilta *Sin miedo*. Kappale julkaistiin singlenä 12. tammikuuta 2009. Se valittiin Espanjan edustuskappaleeksi vuoden 2009 Eurovision laulukilpailuun 1. maaliskuuta 2009 järjestetyssä karsinnassa. Euroviisuissa kappale sijoittui finaalissa 24. sijalle.

## Tausta
Alkujaan ”La noche es para mí” oli kreikkalaiselle laulajalle Chrispalle tarjottu kappale; lopulta se päätyi Sorayan laulamaksi.

## Eurovision laulukilpailussa
Espanja kuuluu Eurovision laulukilpailun suuriin rahoittajamaihin, jotka kilpailun sääntöjen mukaan pääsevät suoraan finaaliin. Näin ollen ”La noche es para mí” ei kilpaillut semifinaaleissa.

Esiintymisjärjestyksen arvonnassa 16. maaliskuuta 2009 suorista finalisteista Espanja sai jokerin, jonka johdosta maan delegaatio sai päättää itse edustuskappaleensa esiintymispaikan 16. toukokuuta 2009 järjestetyssä laulukilpailun finaalissa. Espanjan delegaatio päätti sijoittaa ”La noche es para mín” viimeiselle mahdolliselle paikalle numerolla 25. Kappaletta edelsi Suomen edustajat Waldo’s People kappaleella ”Lose Control”.

Kappaleen lavaesityksessä olivat mukana Sorayan lisäksi viisi tanssija-taustalaulajaa: Verónica Ferreiro, Noemí Gallego, Nora Jiménez, Dima Oleschenko ja Alexey Postolosky. LED-näytöillä näytettiin muun muassa yökerhotyylistä kuvastoa sekä lähikuvaa Sorayan kasvoista. Kappaleen viimeisissä tahdeissa oli mukana pyrotekniikkaa.

Finaalin pisteet muodostettiin vuonna 2009 raatien ja puhelinäänien yhdistelmällä. Kilpailun lopputuloksissa ”La noche es para mí” jäi toiseksi viimeiselle sijalle 24, ohittaen vain Suomen yhden pisteen erolla. Yhteensä kappale sai pisteitä 23, saman määrän Liettuan kappaleen kanssa. Liettua kuitenkin sijoittui Espanjan edelle, sillä tämä oli saanut pisteitä useammalta maalta kuin Espanja. Eriteltyjen tuloksien mukaan ”La noche es para mí” sijoittui raatiäänestyksessä viimeiseksi yhdeksällä pisteellä, pelkillä yleisöäänillä se olisi ollut 21. sijalla 38 pisteellä.

## Listasijoitukset

## Lähteet

### Huomautukset
Heliografi (albumi)

**Heliografi** on CMX-yhtyeen A. W. Yrjänän ensimmäinen soololevy, joka julkaistiin 15. maaliskuuta 2024. Albumia edelsi single ”Juuret”, joka julkaistiin 12. helmikuuta 2024.

*Heliografi* nousi ilmestyessään Suomen virallisen listan sijalle seitsemän mutta putosi listalta jo seuraavalla viikolla. Fyysisellä albumilistalla *Heliografi* ylsi ilmestyessään toiselle sijalle.

*Heliografi* on omistettu "Helenalle, Georgille ja Carlosille".

## Kokoonpano

*Heliografin* kappaleet on säveltänyt ja sovittanut A. W. Yrjänä. Sovituksista vastaavat Yrjänän lisäksi myös Erno Laitinen, Jarmo Saari, Jussi Kinnunen, Oscar Gräsbeck ja Jakke Saarinen.

Levyn tuottivat A. W. Yrjänä ja Erno Laitinen. Laitinen myös äänitti ja miksasi levyn Inkfish Studioilla. Masteroinnista vastasi Pauli Saastamoinen.

Levyllä esiintyvät muusikot ovat A. W. Yrjänä (laulu), Jarmo Saari (kitara, kellopeli, viola da gamba & theremin), Jussi Kinnunen (bassokitara & laulu),  Oscar Gräsbeck (piano, kosketinsoittimet & laulu) ja Jakke Saarinen (rummut & lyömäsoittimet).

Lisäksi kappaleissa vierailevat myös Tapani Rinne (sopraanosaksofoni & bassoklarinetti),  Mikko Mustonen (pasuuna), 
Antti Hevosmaa (trumpetti) ja  Kikke Heikkinen (laulu).

## Vastaanotto

* *[[Helsingin Sanomat]]*: 

* *[[Kulttuuritoimitus]]*: 

* *[[Soundi]]*: 

* *[[Seurakuntalainen]]*

* *[[Lapin Kansa]]*

## Kappaleet

# Olisipa tie
# Ketju
# Varjoihmiset
# Juuret
# Viisasten kivi
# Isabel, Isabel
# Tuonen tyttö
# Korvaamaton
# Jumal’ahjo
# Heliografi

## Lähteet
Auli Vehkaoja

**Auli Annikki Vehkaoja** (myöh. **Viljanen**, 20. elokuuta 1929 Kullaa - 13. tammikuuta 2017 Pori) oli suomalainen koripalloilija. 

Porin Vetoa edustanut Vehkaoja kuului Suomen naisten koripallomaajoukkueeseen, kun se osallistui ensimmäisen kerran EM-kilpailuihin Moskovassa 1952. Hän pelasi urallaan kaikkiaan neljä A-maaottelua ja teki niissä yhden pisteen.

Porin Vedon joukkueessa Vehkaoja pelasi naisten SM-sarjaa vuosina 1951-1954. Hän voitti SM-kultaa 1051 ja hopeaa 1952. Vehkaoja voitti myös TUL:n mestaruuden 1951.

Vehkaoja kuoli 87-vuotiaana tammikuussa 2017. Hänet on haudattu Poriin Käppärän hautausmaalle. 

### Viitteet
Walesin ralli 2019

**Walesin ralli 2019** (virallisesti *75. Wales Rally GB*) oli rallin maailmanmestaruussarjan kilpailu kaudella 2019. Kilpailu järjestettiin 3.&ndash;6. lokakuuta 2019 ja sen keskuspaikka oli Llandudnossa. Kilpailussa oli 22 erikoiskoetta, joiden yhteispituus oli  (suunniteltu pituus oli ). Rallin kokonaispituus oli .

## Tulokset

## Lähteet
Zofia Nałkowska

**Zofia Nałkowska**  (10. marraskuuta 1884 – 17. joulukuuta 1954) oli puolalainen kirjailija, toimittaja ja kansanedustaja. Hän oli merkittävä hahmo Varsovan älymystössä 1900-luvun alkupuoliskolla. Hän oli aktiivinen sekä taiteessa että politiikassa ja johti Puolan kirjallista underground-liikettä Saksan miehityksen aikana (1940-luvulla) sekä tuki sosialistisen yhteiskunnan luomista Puolaan vuoden 1945 jälkeen.

Uransa alkuvaiheessa Nałkowska kirjoitti psykologisia romaaneja, jotka olivat lähellä Nuori Puola-liikkeen runoutta ja korostivat naisten sosiaalista tilannetta ja sisäistä elämää. Nałkowskan romaanien päähenkilöt kapinoivat sosiaalisia normeja vastaan, kaipaavat vapautta ja haluavat elää omien sääntöjensä mukaisesti. Hänen myöhemmät kirjansa käsittelevät feminismiä ja tutkivat ihmissuhteiden psykologisia puolia. Hänen varhaisissa teoksissaan on selvästi   havaittavissa jännite modernismin esteettisten ja ideologisten oletusten hyväksymisen ja niiden voittamisen välillä. Se näkyy kielen tasolla: mieltymys sanalliseen ja yksityiskohtaiseen ilmaisuun kamppailee läpinäkyvän kerronnan ja ytimekkäiden kuvausten kanssa.

Nałkowska kävi sisäoppilaitosta Varsovassa ja jatkoi opintojaan salaisessa yliopistossa (Uniwersytet Latający). Hän ensimmäinen julkaistu teoksensa oli runo nimeltä *Pamiętam* (Muistan) vuonna 1898. Hänen ensimmäinen proosateoksensa, novelli *Orlica* (Ilman kotkaa), ilmestyi painettuna vuonna 1903 Ogniwo-lehdessä. Vuonna 1904 Nałkowska meni naimisiin runoilija, kirjailija ja opettaja Leon Rygierin kanssa.

Ensimmäisen maailmansodan päätyttyä yhteiskunnalliset ja poliittiset kysymykset alkoivat olla yhä tärkeämmässä roolissa Nałkowskan proosassa. Puolan itsenäistyttyä Nałkowska aloitti työnsä ministerineuvoston ulkomaisen propagandan toimistossa (1920-1922). Hän osallistui Puolan kirjailijoiden ammattiliiton perustamiseen vuonna 1920. Vuonna 1922 hän meni uudelleen naimisiin, tällä kertaa everstiluutnantti Jan Jur-Gorzechowskin kanssa, joka oli Puolan sosialistisen puolueen entinen aktivisti ja  asevoimien kannattaja. Avioliitto päättyi vuonna 1929.

Vuodesta 1929 Nałkowska asui Varsovassa. Hänet nimitettiin Puolan PEN-klubin varapuheenjohtajaksi, ja seuraavina vuosina hän toimi myös sen puheenjohtajana. Nałkowska kehitti kirjoitustaitojaan julkaisemalla lyhyitä proosateoksia sekä artikkeleita seuraavissa sanoma– ja aikakauslehdissä. Sota keskeytti kirjailijan työn muutamaksi vuodeksi. Hän selvisi saksalaisten miehityksestä Varsovassa ansaitsemalla elantonsa tupakkakaupan pitäjänä. Selviytymiskamppailu esti häntä tavoittelemasta kirjallisia tavoitteitaan, mutta ei lannistanut häntä osallistumasta aktiivisesti salaiseen kulttuurielämään. Hän piti päiväkirjaa, josta osia on julkaistu hänen myöhemmissä novellikokoelmissaan. Päiväkirjat koko aikuiselämän ajalta julkaistiin vaiheittain vuosina 1970–1988.

Vuonna 1947 Nałkowska valittiin Puolan kansantasavallan lakiasäätävään sejmiin ja vuonna 1952 sejmiin. Hän osallistui aktiivisesti sejmin kulttuuri- ja taidevaliokunnan, rauhan säilyttämistä käsittelevän komitean ja rasismin vastaisen liiton työhön.

## Lähteet
Oguzhan

**Oguzhan** on taajama Maryn maakunnan Oguzhanin piirikunnassa Turkmenistanissa. Se sijaitsee Tejenjoen suiston keidasalueella 25 kilometriä piirikunnan keskuksesta Parahatista etelään. Vuoden 2022 väestönlaskennan mukaan taajamassa oli 6&nbsp;430 asukasta.

Paikkakunnan nimenä oli vuoteen 2000 saakka Gulanly. Se oli piirikunnan keskus vuoteen 2016, jolloin piirihallinto siirrettiin Parahatiin.

Taajaman kautta kulkee Parahatista Sarahsiin haarautuva rautatie. Siellä toimii puuvillanpuhdistamo ja tiilitehdas.

## Lähteet
Kerttu Kilpinen

**Kerttu Kilpinen** (s. 24. lokakuuta 2006) on suomalainen lentopalloilija. Hän on pelipaikaltaan yleispelaaja ja pituudeltaan 187-senttimetrinen. Hän edustaa kaudella 2025–2026 Mestaruusliigan Puijo Wolleyta.

Kilpinen on Hämeenlinnan Lentopallokerhon kasvatti. Hän siirtyi vuonna 2025 Puijo Wolleyhin. Hän voitti Suomen Cupin kaudella 2025–2026.

Kilpinen on pelannut Suomen nuorten maajoukkueissa, muun muassa alle 20-vuotiaiden EM-kilpailuissa 2024.

Kerttu Kilpisen vanhemmat Jarno ja Anna ovat pelanneet lentopalloa SM-sarjassa ja toimineet sittemmin juniorivalmentajina.

## Lähteet
Katalonian ralli 2019

**Katalonian ralli 2019** (virallisesti *55. RallyRACC Catalunya-Costa Daurada*) oli rallin maailmanmestaruussarjan kilpailu kaudella 2019. Kilpailu järjestettiin 25.&ndash;27. lokakuuta 2019 ja sen keskuspaikka oli Saloussa. Kilpailussa oli 17 erikoiskoetta, joiden yhteispituus oli . Rallin kokonaispituus oli .

## Tulokset

## Lähteet
Samir & Viktor

**Samir & Viktor** on ruotsalaisten **Samir Badranin** (s. 1990) ja **Viktor Friskin** (s. 1995) muodostama laulajaduo. He ovat osallistuneet useita kertoja Melodifestivaleniin.

Samir tuli tunnetuksi *Paradise Hotel* -tositelevisio-ohjelmasta vuonna 2013. Duo julkaisi ensimmäisen singlensä nimeltä ”Success” vuonna 2014. Se nousi iTunesissa soitetuimmaksi kappaleeksi. Vuosina 2020–2023 duo oli tauolla.
## Lähteet

## Aiheesta muualla
Frisk

**Frisk** voi tarkoittaa seuraavia:

* Frisk Asker, norjalainen jääkiekkoseura

## Sukunimenä
* Anders Frisk (s. 1963), ruotsalainen jalkapalloerotuomari
* Erik Frisk (1893–1982), suomalainen kirjailija
* Kaarlo Frisk (1860–1921), suomalainen näyttelijä ja toimittaja
* Mikael Frisk (s. 1961), suomalainen yritysjohtaja
* Viktor Frisk (s. 1995), ruotsalainen laulaja
Magnus Nielsen

**Magnus Nielsen** (; k. 11. maaliskuuta 1390 Aarhus) oli tanskalainen pappi, joka toimi Lundin arkkipiispana vuosina 1379–1390. Hän opiskeli Pariisissa.
## Lähteet
Svenska Handelsläroverket

**Svenska Handelsläroverket** (**Lilla Hanken**) oli ruotsinkielinen kauppaoppilaitos, joka yhdistyi myöhemmin Yrkeshögskolan Arcadaan.

## Historia
Kauppaoppilaitoksen alkuperäinen nimi oli Svenska Handelsinstitutet i Helsingfors, joka toimi vuosina 1911-1915. Vuodesta 1915 oppilaitoksen nimi oli Högre Svenska Handelsläroverkets Handelsinstitut, joka oli yhteydessä nykymuotoiseen Hanken Svenska handelshögskolaniin. Handelsinstitut tarjosi alemman tason kaupallisia tutkintoja. Vuodesta 1927 vuoteen 1972 oppilaitos otti aiemman nimen Svenska Handelsinstitutet i Helsingfors käyttöönsä, koska Hanken ja Handelsinstitut erotettiin toisistaan. Vuodesta 1972 vuoteen 1978 opinahjo tunnettiin nimellä Svenska Handelsinstitutet - Köpmannaläroverket ja vuodesta 1978 vuoteen 1996 nimellä Svenska Handelsläroverket, jonka jälkeen kauppaoppilaitos liittyi osaksi Arcadaan. 

## Toimipisteet

Kauppaoppilaitoksen ensimmäinen toimipiste Unioninkatu 20 oli vuosina 1911-1915. Vuonna 1915 kauppaoppilaitos muutti uusiin tiloihin osoitteeseen Merimiehenkatu 11, jossa Hanken toimi myös. Vuodesta 1931 opinahjo toimi osoitteessa Jääkärinkatu 11. Vuonna 1972 kauppaoppilaitoksen toinen toimipiste avattiin osoitteessa Topeliuksenkatu 41. Vuodesta 1976 kauppaoppilaitos toimi osoitteessa Haahkatie 10. Viimeisin toimipiste sijaitsi Lauttasaaressa.

## Katso myös

* Yrkehögskolan Arcada
* Hanken Svenska handelshögskolan

## Lähteet
Axel Adlercreutz

**Axel Gustaf Adlercreutz** (2. maaliskuuta 1821 – 20. toukokuuta 1880 Tukholma) oli ruotsalainen juristi, poliitikko ja virkamies. Hän toimi Götan hovioikeuden presidenttinä ennen nimitystään kunta- ja alueministeriksi vuonna 1868. Vuosina 1870–1874 Adlercreutz oli Ruotsin oikeuspääministeri.

Adlercreutzin setä oli kenraali Carl Johan Adlercreutz.
## Lähteet

## Aiheesta muualla
Carl Lidbom

**Carl Gunnar Lidbom** (2. maaliskuuta 1926 – 2004) oli ruotsalainen virkamies, diplomaatti ja sosiaalidemokraattinen poliitikko. Hän oli kansanedustaja vuosina 1974–1982 ja toimi Ruotsin ulkomaankauppaministerinä 1975–1976. Tätä ennen hän oli apulaisoikeusministeri 1969–1975. Vuosina 1982–1992 Lidbom oli Ruotsin suurlähettiläs Ranskassa.

Lidbom kuoli 78-vuotiaana kesällä 2004.
## Lähteet

## Aiheesta muualla
* Ruotsin valtiopäivät
Frans Oscar Öberg

**Frans Oscar Öberg** (6. maaliskuuta 1883 Göteborg – 2. maaliskuuta 1964 Malmö) oli ruotsalainen näyttelijä. Hän esiintyi kolmessatoista elokuvassa vuosina 1914–1942.
## Lähteet

## Aiheesta muualla
Kirsten Heiberg

**Kirsten Heiberg** (25. huhtikuuta 1907 Kragerø – 2. maaliskuuta 1976 Oslo) oli norjalainen näyttelijä ja laulaja. Hän teki ensiesiintymisensä Den Nationale Scenessä vuonna 1929 ja tuli 1930- ja 1940-luvuilla tunnetuksi saksalaisista elokuvista. Toisen maailmansodan jälkeen Heiberg palasi Norjaan ja keskittyi teatterirooleihin.

## Rooleja
* *[[Titanic (vuoden 1943 elokuva)|Titanic]]* (1943) – Gloria

## Lähteet

## Aiheesta muualla
Mirja Satka

**Mirja Eila Annikki Satka** (s. 4. elokuuta 1953 Multia) on suomalainen sosiaalityön emeritaprofessori.

Satka tuli ylioppilaaksi 1972 ja valmistui Tampereen yliopistosta sosiaalihuoltajaksi 1976 ja Helsingin yliopistosta filosofian kandidaatiksi 1977. Filosofian lisensiaatin tutkinnon hän suoritti Tampereen yliopistossa 1984 ja väitteli yhteiskuntatieteiden tohtoriksi Jyväskylän yliopistossa 1996.

Satka oli Tampereen yliopistossa apulaissihteeri 1977–1983, toimien ajoittain assistenttina ja tuntiopettajana. Lapin yliopistossa hän oli sosiaalityön lehtori 1983–1986, va. apulaisprofessori 1983–1984 ja yliopiston dosentti vuodesta 2002. Jyväskylän yliopistossa hän oli sosiaalityön lehtori 1986–2002, ma. apulaisprofessori 1997 ja dosentti vuodesta 2002. Helsingin yliopiston sosiaalipolitiikan, erityisesti sosiaalityön, professoriksi Satka tuli 2002. Hän on ollut myös Suomen Akatemian nuorempi tutkija 1988–1991 ja tutkijatohtori 1998–2001 ja vierailija Stony Brookin yliopistossa 1982. Satka on sekä julkaissut tutkimuksia että ollut kirjoittamassa alansa tietoteoksia.

## Lähteet
Makron (yritys)

**Makron** on suomalainen teknologiayritys, joka toimittaa asiakkailleen laiteratkaisuja ja modernisointeja. Konsernin pääkonttori sijaitsee Lahdessa, ja laitevalmistusta tehdään Virossa.

## Historia
Makronin perusti vuonna 1975 yrittäjä Jalo Paananen. 1970–1980-luvuilla yhtiö kehitti tuotantoteknologioita mm. urheiluvälineiden, hirsitalojen ja kierrätyssellueristeen tuotantoon. Makron valmisti koneita Lahdessa sekä harjoitti vientiä Neuvostoliittoon, Pohjoismaihin ja Pohjois-Amerikkaan. 

Vuonna 1999 Makronin omistus vaihtui, kun konepajayrittäjä Pekka Leppänen osti yhtiön liiketoiminnan. Lahden konepajan lisäksi yhtiö aloitti tuotannon Virossa. Vuonna 2004 Makron hankki Andritzin Hollolan konepajan, mikä kasvatti yhtiön liikevaihtoa merkittävästi.

Vuosina 2006–2013 Makron laajensi palveluvalikoimaansa yritysostoilla: Makron hankki lahtelaisen automaatiotalon Elmont Oy:n (myöh. Makron Automation), ja savonlinnalainen Mekateam Oy (myöh. Makron Engineering) toi yhtiöön mekaniikkasuunnittelun ja teknisen laskennan osaamista. 

Makron-konsernin raskaasta konepajavalmistuksesta vastannut Hollolan konepaja ajettiin alas vuonna 2020, kun korona oli tyhjentänyt yksikön tilauskannan. Yhtiö keskittyi pidemmälle jalostettuun valmistukseen ja automaatioon.

Vuonna 2025 Makron osti orimattilalaisen Ferroplanin kuljetinteknologiat ja tuoteoikeudet. Uusi liiketoiminta käynnistettiin Makron Technology -yhtiössä, ja kuljettimien valmistus keskitettiin Makronin Viron-yksikköön.

## Toiminta
Makron toimittaa teollisuuden laiteratkaisuja ja modernisointeja. Ydinalueita ovat
* kone- ja laitesuunnittelu sekä tekninen laskenta
* teollisuusautomaatio
* koneiden ja tuotantolinjojen valmistus
* asennus- ja elinkaaripalvelut
* kuljetinteknologiat (vuodesta 2025).

Yhtiö palvelee mm. mekaanista metsäteollisuutta, paperi- ja selluteollisuutta, meri- ja kaivosteollisuutta sekä kiertotalouden ratkaisuja toimittavia teknologiayrityksiä.

## Organisaatio ja omistus
Makron on perheomisteinen konserni. Konsernin emoyhtiö on Makron Oy. Toimitusjohtajana on toiminut Johanna Vuopala vuodesta 2017 alkaen.

Konserniyhtiöitä ovat Makron Automation Oy, Makron Engineering Oy, Makron Technology Oy sekä Makron Estonia OÜ.

## Toimipaikat
Makronin pääkonttori ja automaatiokeskusvalmistus sijaitsevat Lahdessa. Kone- ja laitevalmistus sijaitsee Virossa Tallinnan läheisyydessä.

## Talous
Makron-konsernin liikevaihto oli vuonna 2024 noin 19 miljoonaa euroa, ja konserni työllisti 110 henkilöä.

## Lähteet


## Aiheesta muualla
* Makronin kotisivut
Rapidus

**Rapidus** on japanilainen vuonna 2022 perustettu puolijohdeteollisuuden yritys. Yritys on perustettu sopimusvalmistajaksi useiden yrityksen yhteenliittymänä, jonka perustajiin kuuluvat Kioxia, Sony, Toyota, Denso, NTT, NEC, Softbank ja Mitsubishi.

Yritys on kertonut kahden nanometrin valmistustekniikan tuomisesta sarjavalmistukseen vuoteen 2027 mennessä ja on saanut rahoitusta muun muassa Japanin hallitukselta sekä yksityisiltä tahoilta. Yhtiö ilmoitti elokuussa 2025 onnistuneensa valmistamaan testikappaleen kahden nanometrin GAA-tekniikalla ja valmistustekniikan käyttöä sarjatuotantoon suunniteltiin vuoteen 2027. Yritys on kertonut nopeasta valmistuksesta yhden piikiekon konseptillaan, jolla päästäisiin 50 päivän kiertoaikaan kun kilpailevilla menetelmillä tarvitaan tyypillisesti 120 päivää.

## Lähteet
Johann Peter Melchior

**Johann Peter Melchior** (8. maaliskuuta 1747 Ratingen, Ortsteil Lintorf – 13. kesäkuuta 1825 München, Ortsteil Nymphenburg) oli saksalainen kuvanveistäjä ja posliinisuunnittelija.

## Elämä ja työ
### Suku ja koulutus
Melchiorin vanhemmat olivat Peter Melchior (k. 1758) ja Maria Kirschbaum (k. 1758). Vanhempiensa varhaisen kuoleman jälkeen Melchior varttui ottovanhempiensa luona. 16-vuotiaana hän aloitti oppipoikana puuveistäjän johdolla Düsseldorfissa. Myöhemmin häntä koulutti lisää aachenilainen kuvanveistäjä Gebhard Boos (1730/31–1814). Vietettyään jaksoja Kölnissä ja Koblenzissa hän löysi työpaikan Mainzin vaaliruhtinaskunta kuuluvasta posliinitehtaasta. Hänen ensimmäiset tunnetut taideteoksensa syntyivät Mainzissa vuonna 1765 vaaliruhtinas Emmerich Josephille.

### Posliinitehtaan mallimestari
Vuodesta 1768 Melchior toimi Höchstin posliinitehtaan mallimestarina ja vuonna 1770 hänet nimitettiin Mainzin vaalipiirin hovikuvanveistäjäksi. Melchior tutustui myös Goetheen, jolle hän maalasi reliefimuotokuvan vuonna 1775. Melchior oli mallimestari Frankenthalin posliinitehtaalla 15. marraskuuta 1779–1793 ja vuosina 1797–22. marraskuuta 1822 mallimestari Nymphenburgin posliinitehtaalla Münchenin lähellä.

### Työskentely kuvanveistäjänä
Hän loi marmorimonumentin Breidenbachin provostille Mainzin katedraalissa. Hän loi useita alabasteriryhmiä ja profiilimuotokuvia kuningatar Carolinan vanhemmista Baijerin kuningatar Carolinalle. Myös Napoleonin ja Goethen rintakuvat sekä Baijerin prinssi Maximilian Joseph Friedrichin syntymää kuvaava allegorinen ryhmä ovat hänen töitään. Hän julkaisi esseen taiteen näkyvästä ja ylevästä Mannheimissa vuonna 1781.

### Perintö
Frankfurtin (Ortsteil Höchst) ja Kölnin *Melchiorstraße* sekä hänen syntymäpaikkansa Lintorfin *Johann-Peter-Melchior-Straße* ja kunnallinen katolinen alakoulu on nimetty Johann Peter Melchiorin mukaan. Ratingenin museossa on pysyvä näyttely, joka on omistettu hänen elämälleen ja työlleen.

## Katso myös
* Nymphenburgin linna
* Rokokoo

## Lähteet

## Kirjallisuutta
* 
* 
* 
* 

## Aiheesta muualla
Sirpa Pursiainen-Hautala

**Sirpa Pursiainen-Hautala** (s. 1979) on suomalainen kristillisdemokraattinen poliitkko, sosiaali- ja terveysalan asiantuntija ja toimitusjohtaja, joka toimii muun muassa Tampereen kaupunginvaltuutettuna ja Pirkanmaan hyvinvointialueen valtuutettuna. Pursiainen-Hautala valittiin vuonna 2025 kristillisdemokraattien varapuheenjohtajaksi.

Koulutukseltaan hän on yhteiskuntatieteiden maisteri. Hän on opettanut noin kymmenen vuoden ajan sosiaali- ja terveysalan lainsäädäntöä. Hän on ollut mukana valtakunnallisissa hallitusneuvottelusisa (mm. 2011 likkuvana neuvottelijana ja 2023 SOTE-uudistusta käsittelevässä reformipöydässä).

Pursiainen-Hautala on painottanut politikassa kristillisiä arvoja, tulevien sukupolvien huomioimista ja "turvallisen arjen" rakentamista. Pursiainen-Hautala on tunnettu kansalaisaloitteesta *Termit äiti ja isä säilytettävä lainsäädännössä*, joka keräsi yli 63 000 allekirjoitusta ja eteni eduskunnan käsittelyyn. Aluepolitiikassa hän on korostanut mielenterveys- ja päihdepalveluiden saatavuutta sekä ikääntyneiden ja omaishoitajien tukemista.

## Lähteet
Jalkarauskut

**Jalkarauskut** (Anacanthobatidae) on rauskukaloihin kuuluva rustokalaheimo. Heimon lajeja tavataan kaikista valtameristä. Aiemmin jalkarauskulajit on luokiteltu kuuluviksi rauskujen heimoon.

## Lajit ja anatomia
Jalkarauskujen heimoon kuuluu viisi sukua ja 16 lajia, jotka kasvavat 30–75 cm pitkiksi. Heimon lajien eturuumis on litteä ja kiekkomainen. Muodoltaan kiekko on pyöreähkö tai sydämenmuotoinen ja kuonossa on usein liuskamainen uloke. Pyrstö on hoikka ja eturuumista lyhyempi. Jalkarauskuilla ei ole selkäeviä ja pyrstöevä on pieni ja alkeellinen. Vatsaevissä on liuskamaiset ulokkeet. Toisin kuin monilla muilla rauskukaloilla, heimon lajeilla ei ole okia ihossaan. Jalkarauskut ovat harmahtavan- tai punertavanruskeita ja ruumiissa voi olla laikkuja.

## Levinneisyys ja elintavat
Jalkarauskuja tavataan niin Atlantista, Intian valtamerestä kuin Tyynestämerestäkin lämpimiltä alueilta. Lajit elävät pohjalla, ja niitä tavataan syvimmillään noin 1&nbsp;700 metrin syvyydestä. Jalkarauskut syövät muita kaloja ja pieniä selkärangattomia eläimiä. Naaras laskevat munakotelonsa merenpohjalle.

## Lähteet
Bertil Sjödin

**Axel Bertil Eugén Sjödin** (29. kesäkuuta 1912 Sundsvall – 2. maaliskuuta 1997 Norrköping) oli ruotsalainen näyttelijä. Hän esiintyi viidessä elokuvassa vuosina 1940–1979.
## Lähteet

## Aiheesta muualla
Malesian edustajainhuone

**Malesian edustajainhuone** () on Malesian kaksikamarisen parlamentin alahuone. Sen 222 jäsentä valitaan yleisillä vaaleilla viiden vuoden välein.

Vaaleissa on käytössä enemmistövaalitapa, jossa kustakin vaalipiiristä valitaan yksi edustaja. Äänioikeusikäraja on 18 vuotta ja ehdolleasettumisikäraja 21 vuotta. Äänestyspakkoa ei ole.

Edustajainhuone säätää lakeja yhdessä senaatin kanssa. Mikäli ne ovat eri mieltä, edustajainhuoneen kanta ratkaisee. Budjettiin liittyvissä asioissa edustajainhuone voi tällaisessa tilanteessa esittää lain suoraan kuninkaan vahvistettavaksi. Muiden lakien kohdalla on odotettava vuosi. Jos kuningas ei vahvista lakia, se tulee automaattisesti voimaan 30 päivän kuluttua.

Malesian pääministerin ja hallituksen on nautittava edustajainhuoneen luottamusta.

## Lähteet

## Aiheesta muualla

* IFES Election Guide
Susanna Kokkonen

**Susanna Kokkonen** (s. 1971) on suomalainen filosofian tohtori, holokaustitutkija ja kristillisdemokraattinen poliitikko. Kokkonen toimii kansainvälisenä luennoitsijana ja kristillisdemokraattien varapuheenjohtajana vuodesta 2025 lähtien.

Kokkonen on valmistunut filosofian tohtoriksi Jerusalemin heprealaisesta yliopistosta erikoisalanaan holokaustiopinnot. Hän opettaa holokaustin historiaa, kansanmurhia, antisemitismiä ja vainoja ja luennoi laajasti kirkoissa, synagogissa, oppilaitoksissa ja muistotilaisuuksissa. Hän asui ja työskenteli Israelissa ja muualla ulkomailla yhteensä noin parikymmentä vuotta ennen paluutaan Suomeen vuonna 2019. Vuosina 2008–2018 hän toimi Jad Vashem Vainojen Museossa sen kristillisen osaston johtajana 

Vuonna 2025 kuntavaaleissa Kokkonen valittiin Helsingin kaupunginvaltuuston varajäseneksi. Aiemmin hän toimi kasvatus- ja koulutusneuvoston varajäsenenä.

## Lähteet
ESS Viikko

**ESS Viikko** on suomalainen ilmaisjakelulehti. Lehteä julkaisee Keskisuomalainen-konserniin kuuluva Keskisuomalainen Media ja sen verkkosivusto on ''Etelä-Suomen Sanomien'' alla.

Lehti perustettiin vuonna 2026. Se korvasi aiemmin ilmestyneet ''Uuden Lahden'' sekä niin kutsutut Seutuneloset eli *[[Hollolan Sanomat]]*, ''Nastola-lehden'', ''Orimattilan aluelehden'' ja ''Päijät-Hämeen''.

## Lähteet
Sonja Falk

**Sonja Falk** (s. 1976, o.s. *Marjamäki*) on suomalainen lapsi- ja perhepolitiikan asiantuntija sekä kristillidemokraattinen poliitikko. Falk työskentelee maa- ja metsätalousministerissä ministeri Sari Essayahin erityisavustajana. Falk on myös Lahden kaupunginvaltuuston 1. varapuheenjohtaja sekä Päijät-Hämeen hyvinvointialueen hallituksen ja valtuuston jäsen. 
Aikaisemmin Falk on toiminut kristillisdemokraattien varapuheenjohtajana vuosina 2019–2021 sekä Lastensuojelun Keskusliitossa lapsi- ja perhepolitiikan erityisasiantuntijana.

Falk on toiminut myös sisäministeri Päivi Räsäsen erityisavustajana, kristillisdemokraattisen eduskuntaryhmän pääsihteerinä ja poliittisena sihteerinä sekä viestintä- ja sisältötehtävissä kristillisellä kustannustoimialalla.

## Lähteet
Cloud Nine (George Harrisonin albumi)

**Cloud Nine** on englantilaismuusikko George Harrisonin marraskuussa 1987 julkaistu studioalbumi. Harrisonin edellinen albumi *[[Gone Troppo]]* ilmestyi viisi vuotta aiemmin. Albumi jäi Harrisonin viimeiseksi, joka julkaistiin hänen eläessään. Harrisonin kahdestoista studioalbumi *[[Brainwashed]]* julkaistiin postuumisti marraskuussa 2002.

Harrison tuotti albumin yhdessä Electric Light Orchestra -yhtyeestä tutun Jeff Lynnen kanssa, joka osallistui myös albumilla kolmen kappaleen kirjoittamiseen yhdessä Harrisonin kanssa. Albumilla vieraili myös useita tunnettuja muusikoita, kuten Eric Clapton, Elton John sekä Ringo Starr.

Albumin suurimmaksi hittikappaleeksi nousi ”Got My Mind Set on You”, joka julkaistiin singlenä vain viikkoa ennen albumia. Kappale on cover James Rayn kappaleesta vuodelta 1962. Single nousi listaykköseksi Yhdysvalloissa ja singlemyyntilistan toiselle sijalle Iso-Britanniassa. Suomessa single ylsi singlemyyntilistan 10. sijalle. Itse albumi ylsi Suomessa parhaimmillaan albumilistan toiselle sijalle ja pysyi listalla yhteensä 18 viikon ajan.

Albumin toiseksi hittikappaleeksi nousi ”When We Was Fab”, jonka nimen sanottiin viittaavan The Beatlesiin Liverpoolin aksentilla.

## Kappaleet
Kaikki kappaleet kirjoittanut George Harrison, ellei toisin mainittu.
; A-puoli
#
#
#
#
#
#

; B-puoli
#
#
#
#
#

## Tekijät
### Muusikot
*George Harrison – laulu, kitarat, kosketinsoittimet, sitar
*Jeff Lynne – kitarat, bassokitara, kosketinsoittimet, taustalaulut
*Gary Wright – piano (2, 4, 6)
*Ringo Starr – rummut, lyömäsoittimet
+
*Jim Horn – baritoni- ja tenorisaksofonit
*Bobby Kok – sello
*Eric Clapton – kitarat (1, 2, 7, 9)
*Elton John – piano (1, 10, 11)
*Jim Keltner – rummut
*Ray Cooper – lyömäsoittimet ja rummut

### Tuotanto
*Jeff Lynne ja George Harrison – tuotanto
*F.P.S.H.O.T. / Richard Dodd – äänitys
*Gerd Mankowitz – valokuvat
*David Costa – taiteellinen suunnittelu

## Lähteet
Scarlett Johanssonin filmografia

Yhdysvaltalainen näyttelijä Scarlett Johansson teki elokuvadebyyttinsä vuonna 1994 draamakomediassa *[[Vanhemmat vaihtoon]]*. Hänen läpimurtonsa tapahtui teini-ikäisenä elokuvassa *[[Manny ja Lo]]* (1996), josta hän sai Independent Spirit -ehdokkuuden. Tämän jälkeen hän esiintyi Robert Redfordin draamassa *[[Hevoskuiskaaja (elokuva)|Hevoskuiskaaja]]* (1998) ja mustassa komediassa *[[Ghost World]]* (2001).

Vuosi 2003 oli Johanssonin uralle käänteentekevä, kun hän esitti naispääosaa Sofia Coppolan elokuvassa *[[Lost in Translation]]* ja draamaelokuvassa *[[Tyttö ja helmikorvakoru (elokuva)|Tyttö ja helmikorvakoru]]*. Hän sai molemmista Golden Globe -ehdokkuudet ja voitti Baftan parhaasta naispääosasta. Seuraavina vuosina hän teki tiivistä yhteistyötä ohjaaja Woody Allenin kanssa elokuvissa *[[Match Point]]* (2005), *[[Scoop]]* (2006) ja *[[Vicky Cristina Barcelona]]* (2008). Hän esiintyi myös Christopher Nolanin elokuvassa *[[The Prestige]]* (2006) ja historiallisessa draamassa *[[Kuningattaren sisar]]* (2008).

Johansson on menestynyt myös teatterilavoilla; hän teki Broadway-debyyttinsä näytelmässä *[[Näköala sillalta]]* (2010), josta hänet palkittiin Tony-palkinnolla. Myöhemmin hän palasi Broadwaylle näytelmässä *Kissa kuumalla peltikatolla* (2013). Samana vuonna hän antoi äänensä tekoälylle elokuvassa *[[Her (vuoden 2013 elokuva)|Her]]*.

Maailmanlaajuiseen suursuosioon Johansson nousi Marvelin elokuvauniversumin (MCU) Mustana Leskenä alkaen elokuvasta *[[Iron Man 2]]* (2010). Hän on toistanut roolin lukuisissa menestyselokuvissa, mukaan lukien *[[The Avengers (vuoden 2012 elokuva)|The Avengers]]* ja kaikkien aikojen toiseksi eniten tuottanut elokuva **. Vuonna 2019 hän saavutti kaksoisehdokkuuden Oscar-gaalassa rooleistaan elokuvissa *[[Marriage Story]]* (paras naispääosa) ja *[[Jojo Rabbit]]* (paras naissivuosa).

## Elokuvat

## Lähteet

## Aiheesta muualla
*
Aquarius (Aquan albumi)

**Aquarius** on tanskalais-norjalaisen eurodanceyhtye Aquan toinen studioalbumi. Se julkaistiin vuonna 2000. Albumin pääsingle oli ”Cartoon Heroes”, joka oli parhaimmillaan seitsämäs Britannian singlelistalla. Albumille nauhoitettiin alun perin 30 kappaletta, mutta vain 12 pääsi viimeiseen versioon.

## Kappaleet

# Cartoon Heroes                                                                                                                                                                          
# Around The World
# Freaky Friday
# We Belong To Sea
# An Apple Day
# Halloween
# Good Guys
# Back From Mars
# Aquarius
# Cuba Libre
# Bumble Bees
# Goodbye To The Circus 

## Arviot
Allmusic: 

## Lähteet
Roynac

**Roynac** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 46 kilometriä Nyonsin kaupungista luoteeseen.

Roynacin vanha kylä sijaitsi vuoren rinteellä. Kylän väestö kuitenkin muutti tasangolle etsimään uutta viljelysmaata. Viimeinen vanhan kylän asukas asui siellä 1910-luvulle asti. Nykyään siitä on jäljellä vain raunioita, muutamia muureja ja Saint-Lambertin kirkon kellotorni. Tasangolla sijaitsevassa kylässä oleva Saint-Michelin kirkko on peräisin 1800-luvulta.

## Lähteet

## Aiheesta muualla
Jorma Varis

**Jorma Varis** (s. 12. heinäkuuta 1941 Haukivuori) on suomalainen entinen urheilujohtaja. Hän toimi Suomen Urheiluliiton toimitusjohtajana ja Yleisurheilun vuoden 1971 ja Hiihdon vuoden 1978 MM-kisojen pääsihteerinä. Sen jälkeen hän siirtyi Pohjola-yhtymän palvelukseen, jossa toimi aina eläköityimiseensä asti.

Varis syntyi perheen jatkosodan evakkoretkellä perheen yhdeksäntenä lapsena. Perhe pääsi kuitenkin uuden rajanvedon myötä palaamaan kotiinsa Rautjärvelle, jossa kotipaikka on edelleen suvun hallinnassa.

## Urheilu-ura

Varis saavutti useita piirinmestaruuksia Etelä-Karjalassa Vuoksenniskan Urheilijoiden ja Hämeessä Tampereen Pyrinnön riveissä pika- ja aitajuoksuissa. Hänen aitajuoksujen ennätyksensä ovat 16,6 ja 56,7. 

Varis jatkoi urheilu-uraansa ”opintotauon” jälkeen opintovuosiensa loppuvaiheessa Tampereen Pyrinnössä, jonka joukkueessa hän kuljetti SM-viestien 1966 kapulaa 4×400 metrillä joukkueen sijoittuessa SM-pronssille.

## Urheilun järjestö- ja kilpailutapahtumajohtajan ura

Varis työskenteli opintojen ohessa Tampereen Pyrinnön toimistossa saaden Kalevan kisojen 1966 pääsihteerin Mauri Saarikosken sairastuttua kyseisen tehtävän kontolleen. Valmistuttuaan Tampereen yliopistosta yhteiskuntatieteiden maisteriksi hän siirtyi 1967–1968 SVUL:n Pohjois-Savon piirin toiminnanjohtajaksi Kuopioon. Hän siirtyi keväällä 1968 Suomen Urheiluliiton (SUL) toimistosihteeriksi, josta tehtävästä hän siirtyi elokuussa 1968 SUL:n vt. toiminnanjohtajaksi Armas Valsteen vetäydyttyä tehtävästä. Hän työskenteli SUL:n vakinaisena toiminnan-/toimitusjohtajana kesään 1975 saakka. Lisäksi hän toimi vuoden 1971 Helsingin EM-kisojen pääsihteerinä. Variksen työura SUL:n palveluksessa päättyi syksyllä 1975, jolloin hän siirtyi syksystä 1975 kesään 1978 hiihdon MM-kisojen 1978 pääsihteeriksi Lahteen.

## Ura Vakuutusyhtiö Pohjolassa

Varis siirtyi elokuussa 1978 vakuutusyhtiö Pohjolaan työskennellen siellä eri tehtävissä 25 vuotta eläkkeelle jäämiseensä asti. Hän aloitti markkinointipäällikkönä vastuunaan yrittäjäjärjestöt, josta siirtyi vakuutusmaailmaan perehdyttyään parin vuoden kuluttua Pohjola-yhtymän (Pohjola, Suomi-Salama ja Eurooppalainen) suurasiakasyksikön johtajaksi ja seuraavan vuosikymmenen alussa yhtymän kansainvälisen toiminnan johtajaksi. Tämän jälkeen hän toimi vielä yhtymän viestintäjohtajana ja myös sidosryhmäsuhteista vastaavana johtajana. Hän oli myös vuodesta 1987 alkaen vajaan vuosikymmenen Pohjola-yhtiöiden ja eläkevakuutusyhtiö Ilmarisen hallituksen jäsen sekä puolen vuosikymmenen ajan yhtiön ulkomaisten tytäryhtiöiden hallitusten puheenjohtaja Lontoossa, Atlantassa ja Tallinnassa. Hänellä oli lisäksi useita ulkopuolisia yritysten hallituksen jäsenyyksiä, muun muassa Radiolinja Oy (myöh. Elisa) 1988–2001.

## Lähteet
La Touche

**La Touche** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 37 kilometriä Nyonsin kaupungista luoteeseen.

Kylän alkuperä juontaa juurensa 1200-luvulle. Tuolta ajalta on jäljellä joitakin rakennuksia ja kylän tunnus, joka on äskettäin restauroitu holvikaari. Myös kylän linna Château de La Touche on peräisin keskiajalta. Se on rakennettu 1100-luvulla. Sitä linnoitettiin vuosien varrella ja useiden sotien aikana. Linna hylättiin vähitellen 1900-luvulla, kunnes sen nykyiset omistajat hankkivat ja entisöivät sen.


Tiedosto:La Touche - Angle Chemin du Chaix et Rue de l’Arche.jpg|Kylän tunnuksena oleva holvikaari.
Tiedosto:La Touche - Rue de l’Arche - Nord.jpg|Rue de l’Arche.
Tiedosto:La Touche - Château.jpg|Château de La Touche.


## Lähteet

## Aiheesta muualla
Johan Wilhelm Palmstruch

**Johan Wilhelm Palmstruch** (3. maaliskuuta 1770 Tukholma – 30. elokuuta 1811 Vänersborg) oli ruotsalainen upseeri ja kuvataiteilija. Hän sai vänrikin arvon jo 11-vuotiaana. Palmstruch osallistui molempiin Ruotsinsalmen meritaisteluihin, joissa osoittamastaan urheudesta hänet ylennettiin luutnantiksi. Vuonna 1796 hänestä tuli ratsumestari.  Palmstruch tunnetaan erityisesti vuosina 1802–1809 julkaistusta Ruotsin kasvillisuutta esittelevästä *Svensk botanik* -kirjasarjasta, johon hän teki kuvitukset. Tekstit olivat Olof Peter Swartzin ja Conrad Quenselin kirjoittamia.

Palmstruchin isoisoisoisän veli oli Johan Palmstruch.
## Lähteet

## Aiheesta muualla
Jorma Helminen

**Jorma Juhani Helminen** (s. 24. syyskuuta 1949 Lahti) on suomalainen näyttelijä. Hän aloitti työnsä Lahden kaupunginteatterissa vuonna 1985.

## Elämä ja ura
Jorma Helminen syntyi autonkuljettaja Veikko Juhani Helmisen ja Aino Inkeri Helmisen perheeseen. Hän suoritti Teatterikorkeakoulun pitkän kurssin vuonna 1983. Hänen ensimmäinen kiinnityksensä näyttelijäksi oli Imatran teatteriin 1975–1977, jota seurasi Joensuun kaupunginteatteri 1977–1985, minkä jälkeen hän aloitti mittavan rupeamansa Lahden kaupunginteatterissa.

Ennen taiteellista uraansa Helminen teki kymmenen vuoden mittaisen uran muissa ammateissa, kuten mittamiehenä 1968–1975. Näyttelijänä hänen roolejaan olivat muun muassa Lauri Kivioja (*Täällä Pohjantähden alla*), Tony (*[[West Side Story]]*), Teddy Brewster (*Arsenikkia ja vanhoja pitsejä*), kuningas Claudius (*[[Hamlet]]*), Birger (*[[Hänen olivat linnut|Ja hänen olivat linnut]]*), Sir Osgood Fielding (*Piukat paikat*), tohtori Spivey (*Yksi lensi yli käenpesän*), Ben Sheinkopf (*Fame*), Kataja (*Varasto*), Armin isä (*Pesärikko*) ja Vincentio (*[[Kuinka äkäpussi kesytetään]]*).

Helminen näytteli ylilääkäri Takalaa televisiosarjassa *Jäähyväiset rakkaimmalle*.

## Lähteet
*
*

### Viitteet

## Aiheesta muualla
*Kaleva: Hamlet puhuu näyttämökieltä Lahdessa
Sandykgaçy

**Sandykgaçy** on kylä Maryn maakunnan Tagtabazarin piirikunnassa Turkmenistanissa. Se sijaitsee Murgabjoen vasemmalla rannalla 90 kilometriä Tagtabazarista pohjoiseen. Vuoden 2022 väestönlaskennan mukaan kylässä oli 4&nbsp;488 asukasta. Sandykgaçyn kyläneuvostossa (*geňeşlik*), johon kuuluvat myös Bagçylykin ja 27-nji oktýabrin kylät, oli yhteensä 7&nbsp;169 asukasta.

Sandykgaçyn kautta kulkee Maryn ja Serhetabatin välinen maantie ja rautatie. Kylän yläpuolella sijaitsee Saryýazin tekojärvi, joka mahdollistaa puuvillan ja hedelmien viljelyn alueella. Siellä toimii vuonna 1948 perustettu viinitehdas sekä hedelmäsäilyketehdas. Neuvostoaikana Sandykgaçylla oli vuodesta 1947 lähtien kaupunkimaisen taajaman status.

Kylän pohjoispuolella sijaitsee Ymambaban mausoleumi, joka on rakennettu uudelleen vuonna 1990.

## Lähteet
Palmstruch

**Palmstruch** on seuraavien ruotsalaisten henkilöiden sukunimi:

* Johan Palmstruch (1611–1671), pankkiiri
* Johan Wilhelm Palmstruch (1770–1811), upseeri ja kuvataiteilija
Leonard Bygdén

**Anders Leonard Bygdén** (3. maaliskuuta 1844 Spånga – 1929) oli ruotsalainen kirjastonhoitaja ja historioitsija. Hän väitteli tohtoriksi Uppsalan yliopistosta vuonna 1872 ja toimi sen jälkeen teoreettisen filosofian dosenttina. Vuonna 1884 hänestä tuli Carolina Redivivan apulaiskirjastonhoitaja ja 1904 pääkirjastonhoitaja. Bygdén kirjoitti useita tietokirjoja muun muassa ruotsalaisen filosofian historiasta.
## Lähteet

## Aiheesta muualla
Algot Sandberg

**Algot Gustaf Oskar Sandberg** (3. maaliskuuta 1865 Tukholma – 24. kesäkuuta 1922 Trento) oli ruotsalainen näyttelijä, toimittaja ja kirjailija.
## Lähteet
Lara Gillespie

**Lara Gillespie** (s. 21. huhtikuuta 2001 Wicklow) on irlantilainen rata- ja maantiepyöräilijä. Hän on ratapyöräilyn pudotusajon maailman- ja Euroopan-mestari vuodelta 2025 sekä pisteajon MM-pronssimitalisti 2024. Maantiepyöräilyssä hän aloitti ammattilaisuransa Team Rupelcleaning -joukkueessa vuonna 2021. Vuonna 2023 hän siirtyi UAE Team ADQ -tallin kehitysjoukkueeseen ja kesäkuussa 2024 tallin ykkösjoukkueeseen, jossa ajaa edelleen.

## Saavutuksia

### Ratapyöräily
Lähteet: First Cycling, The-Sports.org
;2018
:Nuorten EM-kilpailut, pisteajossa kultaa, takaa-ajossa hopeaa
;2019
:Nuorten EM-kilpailut, pisteajossa, takaa-ajossa ja linja-ajossa hopeaa
:Nuorten MM-kilpailut, takaa-ajossa pronssia
:EM-kilpailut, takaa-ajossa kymmenes
;2020
:MM-kilpailut, joukkuetakaa-ajossa kahdeksas
;2021
:Maailmancup, Pietari, joukkuetakaa-ajossa voitto, omniumissa kolmas
:Alle 23-v. EM-kilpailut, takaa-ajossa hopeaa
;2022
:EM-kilpailut, joukkuetakaa-ajossa kuudes, pariajossa yhdeksäs
:MM-kilpailut, joukkuetakaa-ajossa yhdeksäs
;2023
:EM-kilpailut, joukkuetakaa-ajossa viides
:Alle 23-v. EM-kilpailut, pisteajossa ja omniumissa kultaa
:MM-kilpailut, omniumissa ja joukkuetakaa-ajossa yhdeksäs
;2024
:EM-kilpailut, pisteajossa, omniumissa ja joukkuetakaa-ajossa neljäs, pariajossa kuudes
:UCI Track Cycling Nations Cup, Hongkong, joukkuetakaa-ajossa toinen, omniumissa kolmas
:Olympialaiset, joukkuetakaa-ajossa yhdeksäs, omniumissa kymmenes, pariajossa yhdestoista
:MM-kilpailut, pisteajossa pronssia, pudotusajossa viides, pariajossa seitsemäs, omniumissa kahdeksas
;2025
:EM-kilpailut, pudotusajossa kultaa, pisteajossa neljäs, omniumissa ja pariajossa viides
:MM-kilpailut, pudotusajossa kultaa, omniumissa kuudes

### Maantiepyöräily
Lähteet: Pro Cycling Stats, First Cycling
;2018
:Junioreiden maantieajon Irlannin-mestaruus
;2020
:Maantieajon Irlannin-mestaruus
;2023
:Eco-Struct/Thompson/Security Tools, toinen
:Maantieajon Irlannin-mestaruus
;2024
:Giro Mediterraneo Rosa, kokonaiskilpailun sekä 2. ja 3. etapin voitto
:Antwerp Port Epic Ladies, voitto
;2025
:UAE Tour, sprinttikisan voitto
:Omloop van het Hageland, toinen
:Le Samyn, kolmas
:Nokere Koerse, kolmas
:Classic Brugge–De Panne, viides
:Gent–Wevelgem, kuudes
:Tour de France Femmes, 4. etapilla kolmas
:A Travers les Hauts de France, voitto
:La Choralis Fourmies, toinen
:Binche–Chimay–Binche, toinen
;2026
:Omloop van het Hageland, toinen
:Le Samyn, voitto
:Nokere Koerse, kolmas
:Ronde van Brugge, kuudes

### Cyclocross
Lähteet: First Cycling 
;Kausi 2017–2018
:Irlannin-mestaruus
;Kausi 2018–2019
:Irlannin-mestaruus

## Lähteet
Georg Andersson

**Georg Andersson** (s. 3. maaliskuuta 1936 Älvsbyn) on ruotsalainen sosiaalidemokraattinen poliitikko ja virkamies. Hän on ollut valtiopäivien jäsen vuosina 1971–1995, maahanmuuttoministeri 1986–1989, liikenne- ja viestintäministeri 1989–1991 ja Västerbottenin läänin maaherra 1995–2001. Koulutukseltaan hän on opettaja.
## Lähteet

## Aiheesta muualla
* Ruotsin valtiopäivät
Luettelo Pompejin regioista ja insuloista

Tämä on **luettelo Pompejin regioista ja insuloista**. Pompejin arkeologinen alue on jaettu yhdeksään alueeseen (*regio*), jotka on numeroitu roomalaisin numeroin. Regio I käsittää alueen kaupungin eteläosan keskellä. Muut regiot kiertävät tästä vastapäivään regioon VIII saakka; regio IX käsittää kaupungin keskiosan. Jokainen regio on jaettu kortteleihin (*insula*), joihin viitataan region ja insulan numerolla, esim. IX.3. Numeroinnin kehitti alun perin Fiorelli, mutta se on muuttunut jonkin verran tutkimuksen edetessä.

## Lähteet

## Aiheesta muualla
Kade (albumi)

**Kade** on industrial metal -yhtye Ruoskan kuudes studioalbumi. Sen julkaisi Inverse Records. Albumi ilmestyi 27. helmikuuta 2026, mitä ennen siltä julkaistiin vuosina 2021–2026 singlet ”Runno”, ”Kade”, ”Silti syntinen”, ”Ihtiriekko” ja ”Ikirouta”.

## Kappaleet

# Rampa ja sokea – 3.55
# Kettingit – 3.52
# Ihtiriekko – 5.04
# Silti syntinen – 4.07
# Ohjenuora – 4.16
# Kade – 4.26
# Ikirouta – 4.58
# Piruja – 3.36
# Loppu – 4.12
# Sarkajaakko – 3.51
# Runno – 4.17

## Lähteet
Malesian senaatti

**Malesian senaatti** () on Malesian kaksikamarisen parlamentin ylähuone. Sen 70 jäsenestä 26 on osavaltioparlamenttien valitsemia ja 44 kuninkaan nimittämiä.

Senaatin jäsenten on oltava vähintään 30-vuotiaita. He voivat istua korkeintaan kaksi peräkkäistä kolmen vuoden kautta. Jäsenet vaihtuvat sitä mukaa kuin heidän kautensa umpeutuvat.

Senaatti säätää lakeja yhdessä edustajainhuoneen kanssa. Mikäli ne ovat eri mieltä, edustajainhuoneen kanta ratkaisee. Budjettiin liittyvissä asioissa edustajainhuone voi tällaisessa tilanteessa esittää lain suoraan kuninkaan vahvistettavaksi. Muiden lakien kohdalla on odotettava vuosi. Jos kuningas ei vahvista lakia, se tulee automaattisesti voimaan 30 päivän kuluttua.

## Lähteet

## Aiheesta muualla
Malesian parlamentti

**Malesian parlamentti** () on Malesian kaksikamarinen lainsäädäntöelin. Se koostuu 222-jäsenisestä alahuoneesta (edustajainhuone) ja 70-jäsenisestä ylähuoneesta (senaatti).
## Lähteet

## Aiheesta muualla
Ukrainan itsenäisyysjulistus

**Ukrainan itsenäisyysjulistus** () hyväksyttiin Ukrainan SNT:n korkeimmassa neuvostossa (Verh’ovna Rada) 24. elokuuta 1991.

Tämä palautti Ukrainan valtion itsenäisyyden Neuvostoliitosta. Julistus vahvistettiin 1. joulukuuta pidetyssä kansanäänestyksessä, jossa ukrainalaisten enemmistö kaikilla Ukrainan alueilla kannatti julistusta. Kansainvälinen tunnustus seurasi seuraavana päivänä. Ukrainan itsenäistyminen johti Neuvostoliiton hajoamiseen 26. joulukuuta 1991.

## Julistuksen laatiminen ja antaminen
Julistus sai alkunsa Neuvostoliitossa 19. elokuuta tapahtuneen vallankaappausyrityksen jälkeen, kun kommunistisen puolueen kovalinjaiset johtajat yrittivät palauttaa kommunistisen puolueen hallinnan Neuvostoliitossa. Vastauksena (jännittyneen 11 tunnin poikkeuksellisen istunnon aikana) Ukrainan SNT:n korkein neuvosto hyväksyi lauantaina pidetyssä erityisistunnossa ylivoimaisella enemmistöllä itsenäisyysjulkistuksen. Julistus hyväksyttiin 321 äänellä puolesta, 2 äänellä vastaan ja 6 äänellä tyhjää (360 läsnäolijasta). Tekstin laativat pääosin yön aikana 23.–24. elokuuta pääasiassa Levko Lukjanenko, Serhi Holovatyi, Myh’ailo Horyn, Ivan Zajets ja Vjatšeslav Tšornovil.

Samana päivänä (24. elokuuta) korkein neuvosto vaati kansanäänestystä itsenäisyydestä. Neuvosto äänesti myös Ukrainan kansalliskaartin perustamisen puolesta ja siirsi itselleen koko Ukrainan alueella sijaitsevien asevoimien hallinnan.

Korkeimman neuvoston rakennuksen ympärille kokoontuneen meluisan väkijoukon lisäksi Kiovan kadut olivat sinä päivänä hiljaiset, eikä juhlimista juurikaan näkynyt.

26. elokuuta 1991 Ukrainan SNT:n lähettiläs Yhdistyneissä kansakunnissa (Ukrainan SNT oli Yhdistyneiden kansakuntien perustajajäsen) Hennadi Udovenko ilmoitti Yhdistyneiden kansakuntien pääsihteerin kansliaan, että hänen edustustonsa järjestössä edustaisi virallisesti Ukrainaa. Samana päivänä Kiovan kaupunginhallitus päätti myös kaikkien kommunististen sankareiden muistomerkkien poistamisesta julkisilta paikoilta, mukaan lukien Leninin muistomerkki keskustan lokakuun vallankumouksen aukiolla. Kaupunginhallitus päätti, että suuri aukio nimetään uudelleen Itsenäisyyden aukioksi.

Kaksi päivää myöhemmin yli 200&nbsp;000 Lvivin alueen asukasta ilmoitti olevansa valmiita palvelemaan kansalliskaartissa.

Itsenäisyyskansanäänestyksessä 1. joulukuuta 1991 yli 90 prosenttia äänesti itsenäisyyden puolesta, ja äänestysprosentti oli 84prosenttia. Kansanäänestys järjestettiin samana päivänä kuin Ukrainan ensimmäinen presidentinvaali; kaikki kuusi presidenttiehdokasta kannattivat itsenäisyyttä ja kampanjoivat sen puolesta.

Viikko vaalien jälkeen vastavalittu presidentti Leonid Kravtšuk allekirjoitti yhdessä Venäjän ja Valko-Venäjän presidenttien (Boris Jeltsin ja Stanislau Šuškevitš) kanssa Belavežan sopimuksen, jossa julistettiin Neuvostoliiton lakkauttaminen. Neuvostoliitto hajosi virallisesti 26. joulukuuta.

Vuodesta 1992 lähtien 24. elokuuta on vietetty Ukrainassa itsenäisyyspäivänä.

## Lähteet
Heimo Hiirsalmi

**Heimo Martti Hiirsalmi** (19. syyskuuta 1932 Piikkiö – 23. tammikuuta 2026 Turku) oli suomalainen kasvitieteilijä ja professori.

Heimo Hiirsalmen vanhemmat olivat turkistarhaaja, maanviljelijä Martti Salomon Hiirsalmi ja emäntä Lea Lemmitty Laaksonen ja puoliso vuodesta 1963 tutkimusmestari Arla Teppala. Hiirsalmi kirjoitti ylioppilaaksi Turun lyseosta 1954 ja valmistui Turun yliopistosta filosofian kandidaatiksi 1962, lisensiaatiksi 1966 ja filosofian tohtoriksi 1969. 

Hiirsalmi oli Turun yliopistossa kasvitieteen assistentti 1962–1966. Maatalouden tutkimuskeskuksessa hän oli puutarhaosaston erikoistutkija 1966–1988 sekä puutarhatuotannon tutkimuslaitoksen johtaja ja professori 1989–1995. Turun yliopiston kasvitieteen dosentti hän oli 1975–1995 ja Helsingin yliopiston kasvinjalostustieteen dosentti 1987–1995. Hänellä oli useita suomalaisia ja kansainvälisiä asiantuntija- ja luottamustehtäviä. Marjakasvien lajikejalostukseen erikoistunut Hiirsalmi julkaisi tutkimuksia ja kirjoitti alansa tietokirjoja sekä teoksia tekemistään sukututkimuksista.

## Lähteet